Shanidar

Shanidar er et arkeologisk funnsted og tidligere neandertalsk bosetting i en hule (Shanidarhulen) i Zagrosfjellene i dagens aller nordøstligste Kurdistan (nord irak). Shanidar hadde bosetting av neandertalere trolig fra omkring 50 000 f.Kr., men forble bosatt i ulike perioder til og med Homo sapiens i øvre paleolitikum, omkring 12 000 f.Kr.

Det er funnet rester etter begravelser av neandertalere fra antakelig 45 000 f.Kr, men også rester etter gravritualer og redskapsbruk hos moderne mennesker 30 000 år senere. Det store antallet graver over lang tid har stimulert teorier om at hulen også kan ha tjent som et slags gravsted i tillegg til hyppig boplass.

Sammen med Kebarahulen i Israel er Shanidar et viktig funnsted for neandertalsk jakt- og redskapskultur i Midtøsten, og strekker seg framover mot før-jordbruksutviklingen i den fruktbare halvmåne. 

Litteratur
 Pettitt, Paul: «The rise of modern humans», i Chris Scarre (red.): The Human Past, Hudson & Thames, 2005, side 149-155. ISBN 0-500-28531-4.

Kategori:Arkeologiske steder i Irak
Kategori:Guvernementet Arbil
Kategori:Iraks historie
Kategori:Oldtidens Midtøsten